CELEX: 32020R2015
Language: lt
Date: 2020-08-21 00:00:00
Title: Komisijos deleguotasis reglamentas (ES) 2020/2015 2020 m. rugpjūčio 21 d. kuriuo nustatomos išsamios įpareigojimo iškrauti laimikį, sužvejotą vykdant tam tikrą žvejybą vakarų vandenyse, įgyvendinimo 2021–2023 m. nuostatos

2020 12 10   
               
               
                  LT
               
               
                  Europos Sąjungos oficialusis leidinys
               
               
                  L 415/22
               
            
         KOMISIJOS DELEGUOTASIS REGLAMENTAS (ES) 2020/2015
         2020 m. rugpjūčio 21 d.
         kuriuo nustatomos išsamios įpareigojimo iškrauti laimikį, sužvejotą vykdant tam tikrą žvejybą vakarų vandenyse, įgyvendinimo 2021–2023 m. nuostatos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. kovo 19 d. Europos Parlamento ir Tarybos reglamentą (ES) 2019/472, kuriuo nustatomas daugiametis vakarų vandenyse ir gretimuose vandenyse žvejojamų išteklių ir tų išteklių žvejybos planas, iš dalies keičiami reglamentai (ES) 2016/1139 ir (ES) 2018/973 ir panaikinami Tarybos reglamentai (EB) Nr. 811/2004, (EB) Nr. 2166/2005, (EB) Nr. 388/2006, (EB) Nr. 509/2007 ir (EB) Nr. 1300/2008 (1), ypač į jo 13 straipsnį;
         kadangi:
         
                     (1)
                  
                  
                     Europos Parlamento ir Tarybos reglamentu (ES) Nr. 1380/2013 (2) siekiama palaipsniui sustabdyti visos ES žvejybos laimikio išmetimą į jūrą nustatant įpareigojimą iškrauti rūšių, kurioms taikomi laimikio limitai, žuvų laimikį;
                  
               
                     (2)
                  
                  
                     Reglamento (ES) Nr. 1380/2013 9 straipsnyje numatyta priimti daugiamečius planus, į kuriuos įtraukiamos tam tikrų atitinkamame geografiniame rajone žvejojamų išteklių išsaugojimo priemonės;
                  
               
                     (3)
                  
                  
                     tokiuose daugiamečiuose planuose išdėstomos išsamios įpareigojimo iškrauti laimikį įgyvendinimo nuostatos ir Komisijai pagal juos gali būti suteikti įgaliojimai remiantis valstybių narių parengtomis bendromis rekomendacijomis priimti dar išsamesnes tokio įgyvendinimo nuostatas;
                  
               
                     (4)
                  
                  
                     Reglamentu (ES) 2019/472 nustatytas daugiametis vakarų vandenyse ir gretimuose vandenyse žvejojamų išteklių ir tų išteklių žvejybos planas. To reglamento 13 straipsniu Komisijai suteikiami įgaliojimai remiantis valstybių narių parengtomis bendromis rekomendacijomis priimti deleguotuosius aktus dėl visų vakarų vandenų rūšių, dėl kurių taikomas Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti laimikį, išteklių, kuriais tas reglamentas papildomas išsamiomis įpareigojimo iškrauti laimikį įgyvendinimo nuostatomis, numatytomis Reglamento (ES) Nr. 1380/2013 15 straipsnio 5 dalies a–e punktuose;
                  
               
                     (5)
                  
                  
                     atsižvelgiant į bendrą rekomendaciją, kurią pateikė tiesioginių žvejybos šiaurės vakarų vandenyse valdymo interesų turinčios Belgija, Ispanija, Prancūzija, Airija, Nyderlandai ir Jungtinė Karalystė (3), Komisijos deleguotuoju reglamentu (ES) 2019/2239 (4) nustatytos išsamios įpareigojimo iškrauti laimikį, sužvejotą vykdant tam tikrą demersinių žuvų žvejybą šiaurės vakarų vandenyse, įgyvendinimo 2020–2021 m. nuostatos;
                  
               
                     (6)
                  
                  
                     pasikonsultavusios su Šiaurės vakarų vandenų patariamąja taryba ir Pelaginių žuvų išteklių valdymo patariamąja taryba, Belgija, Ispanija, Prancūzija, Airija ir Nyderlandai 2020 m. gegužės 5 d. Komisijai pateikė bendrą rekomendaciją dėl 2021–2023 m. tam tikrai žvejybai šiaurės vakarų vandenyse taikomo išmetimo į jūrą mažinimo plano. Valstybės narės bendrą rekomendaciją peržiūrėjo 2020 m. liepos 29 d.;
                  
               
                     (7)
                  
                  
                     atsižvelgiant į bendrą rekomendaciją, kurią pateikė tiesioginių žvejybos pietvakarių vandenyse valdymo interesų turinčios Belgija, Ispanija, Prancūzija, Nyderlandai ir Portugalija, Komisijos deleguotuoju reglamentu (ES) 2019/2237 (5) nustatytos išsamios įpareigojimo iškrauti laimikį, sužvejotą vykdant tam tikrą demersinių išteklių žvejybą pietvakarių vandenyse, įgyvendinimo 2020–2021 m. nuostatos;
                  
               
                     (8)
                  
                  
                     2020 m. balandžio 24 d. pasikonsultavusios su Pietvakarių vandenų patariamąja taryba ir Pelaginių žuvų išteklių valdymo patariamąja taryba, Belgija, Ispanija, Prancūzija, Nyderlandai ir Portugalija 2020 m. gegužės 5 d. Komisijai pateikė bendrą rekomendaciją dėl 2021–2023 m. tam tikrai žvejybai pietvakarių vandenyse taikomo išmetimo į jūrą mažinimo plano. Valstybės narės bendrą rekomendaciją peržiūrėjo 2020 m. liepos 16 d.;
                  
               
                     (9)
                  
                  
                     iš atitinkamų mokslo įstaigų gautą mokslinę informaciją peržiūrėjo Žuvininkystės mokslo, technikos ir ekonomikos komitetas (ŽMTEK) (6). 2020 m. liepos 28 d. posėdyje Komisija atitinkamas priemones pateikė ekspertų grupei, kurią sudarė valstybių narių atstovai; šiame posėdyje stebėtojo teisėmis dalyvavo Europos Parlamento atstovai;
                  
               
                     (10)
                  
                  
                     pagal Reglamento (ES) Nr. 1380/2013 18 straipsnį Komisija atsižvelgė tiek į ŽMTEK vertinimą, tiek ir į poreikį, kad valstybės narės užtikrintų visapusišką įpareigojimo iškrauti laimikį įgyvendinimą. Keliais atvejais pateikta naujų įrodymų, tačiau ŽMTEK mano, kad pateiktą informaciją reikia patikslinti. Tokiais atvejais tikslinga išimtis taikyti laikinai. Tęsiant žvejybos veiklą, pagerės duomenų rinkimas ir bus atsižvelgta į ŽMTEK argumentus;
                  
               
                     (11)
                  
                  
                     valstybių narių regioninės grupės daugumą prašymų taikyti de minimis išimtį grindė tuo, kad dėl nepageidaujamo laimikio tvarkymo gali padidėti išlaidos. Valstybių narių teikiama informacija šiuo klausimu pagerėjo. Tačiau ŽMTEK pažymi, kad duomenų rinkimą vis dar reikia gerinti ir kad siekiant sumažinti nepageidaujamo laimikio kiekį pirmenybė turėtų būti teikiama selektyvumo didinimui. Todėl tokiais atvejais išimtys turėtų būti suteikiamos 1 arba 2 metų laikotarpiui, atsižvelgiant į kiekvieną konkretų atvejį. Valstybės narės turėtų pateikti papildomų duomenų, gautų iš atliekamų bandymų ir mokslinių tyrimų;
                  
               
                     (12)
                  
                  
                     toliau nurodytos dideliu išgyvenamumu grindžiamos įpareigojimo iškrauti laimikį išimtys turėtų būti taikomos šiaurės vakarų vandenyse;
                  
               
                     (13)
                  
                  
                     į Deleguotąjį reglamentą (ES) 2019/2239 įtraukta Reglamento (ES) Nr. 1380/2013 15 straipsnio 4 dalies b punkte numatyta išgyvenamumu grindžiama išimtis, taikoma Tarptautinės jūrų tyrinėjimo tarybos (ICES) 6 ir 7 parajoniuose gaudyklėmis arba bučiais sužvejojamam norveginių omarų laimikiui. Valstybės narės paprašė toliau taikyti šią išimtį. ŽMTEK įvertino valstybių narių ankstesniais metais pateiktą įrodomąją informaciją ir padarė išvadą (7), kad išimtis yra pagrįsta. Kadangi aplinkybės nepasikeitė, tą išimtį reikėtų palikti;
                  
               
                     (14)
                  
                  
                     į Deleguotąjį reglamentą (ES) 2019/2239 įtraukta išgyvenamumu grindžiama išimtis, taikoma norveginių omarų laimikiui, ICES 7 parajonyje sužvejojamam ne mažesnių kaip 100 mm dydžio tinklo akių demersiniais tralais, ir norveginių omarų laimikiui, tame pačiame parajonyje sužvejojamam 70–99 mm dydžio tinklo akių demersiniais tralais, kartu naudojant pasirinktus selektyviosios žvejybos įrankius (TRI ir TR2 žvejyba). Valstybės narės paprašė toliau taikyti šią išimtį. ŽMTEK pastaraisiais metais peržiūrėjo valstybių narių pateiktą įrodomąją informaciją ir padarė išvadą (8), kad naudojant tralus „Seltra“ atlikto išgyvenamumo tyrimo duomenys pakankami, tačiau vis dar sunku įvertinti bendrą poveikį plačiai vykdomai norveginių omarų žvejybai kitais žvejybos įrankiais. ŽMTEK teigimu, darant prielaidą, kad santykinai didelis išgyvenamumas būdingas visų žvejybos įrankių atveju, su ta žvejyba susiję į jūrą išmetami kiekiai yra palyginti nedideli. Kadangi aplinkybės nepasikeitė, tą išimtį reikėtų palikti su sąlyga, kad bus laikomasi su žvejybos įrankiais susijusių specifikacijų Keltų jūros apsaugos zonoje ir Airijos jūroje;
                  
               
                     (15)
                  
                  
                     į Deleguotąjį reglamentą (ES) 2019/2239 įtraukta išgyvenamumu grindžiama išimtis, taikoma norveginių omarų laimikiui, ICES 6a kvadrate dvylikos jūrmylių atstumu nuo kranto sužvejojamam 80–110 mm dydžio tinklo akių tralais su kėtoklėmis, kartu naudojant pasirinktus selektyviosios žvejybos įrankius. Valstybės narės paprašė toliau taikyti šią išimtį. ŽMTEK išnagrinėjo valstybių narių ankstesniais metais pateiktą įrodomąją informaciją ir padarė išvadą (9), kad išgyvenamumo tyrimas yra patikimas ir rodo palyginti didelį išgyvenamumą. Kadangi aplinkybės nepasikeitė, tą išimtį reikėtų palikti;
                  
               
                     (16)
                  
                  
                     į Deleguotąjį reglamentą (ES) 2019/2239 įtraukta išgyvenamumu grindžiama išimtis, taikoma mažiausio išteklių išsaugojimą užtikrinančio orientacinio dydžio nesiekiančių europinių jūrų liežuvių laimikiui, ICES 7d kvadrate šešių jūrmylių atstumu nuo kranto, išskyrus nustatytas jauniklių augimo vietas, sužvejojamam tralais su kėtoklėmis, kurių akių dydis yra 80–99 mm. Valstybės narės paprašė toliau taikyti šią išimtį. ŽMTEK pastaraisiais metais įvertino valstybių narių pateiktą įrodomąją informaciją ir padarė išvadą (10), kad jos pakanka. Kadangi aplinkybės nepasikeitė, tą išimtį reikėtų palikti;
                  
               
                     (17)
                  
                  
                     Deleguotuoju reglamentu (ES) 2019/2239 suteikta išgyvenamumu grindžiama išimtis, taikoma rombinių rajožuvių laimikiui, ICES 6 ir 7 kvadratuose sužvejotam bet kokiais žvejybos įrankiais. Valstybės narės paprašė toliau taikyti šią išimtį. ŽMTEK išnagrinėjo naują valstybių narių pateiktą įrodomąją informaciją ir padarė išvadą (11), kad išgyvenamumas skiriasi priklausomai nuo žuvų rūšies arba žvejybos. ŽMTEK pažymėjo, kad šiuo metu vykdomi projektai, kurie turėtų suteikti naudingos informacijos apie šią išimtį. Ši išvada taikoma rajoms gegutėms (Leucoraja naevus). ŽMTEK pažymėjo, kad iš įrodomosios informacijos matyti, jog rajų gegučių išgyvenamumas yra mažesnis. Valstybės narės turėtų kuo skubiau, bet ne vėliau kaip iki kiekvienų metų gegužės 1 d. pateikti atlikus šiuos tyrimus gautos papildomos mokslinės informacijos;
                  
               
                     (18)
                  
                  
                     Deleguotuoju reglamentu (ES) 2019/2239 suteikta išgyvenamumu grindžiama išimtis, taikoma jūrinių plekšnių laimikiui, ICES 7a–7k kvadratuose sužvejojamam sijinius tralus naudojančių laivų, kurių didžiausia variklio galia – 221 kW, didžiausias ilgis – 24 m, kurie žvejoja iki 12 jūrmylių atstumu nuo kranto ir kurių valksmo trukmė ne ilgesnė kaip devyniasdešimt minučių, taip pat sijinius tralus naudojančių laivų, kurių variklio galia didesnė nei 221 kW ir kurie naudoja virvę „Flip-up“ arba bentoso išleidimo sekciją. Valstybės narės paprašė toliau taikyti šią išimtį. ŽMTEK išnagrinėjo naują valstybių narių pateiktą įrodomąją informaciją ir padarė išvadą (12), kad į jūrą išmetamų žuvų išgyvenamumas, priklausomai nuo reiso, yra nevienodas, o ICES 7h, 7j ir 7k kvadratų duomenų nepakanka. Tokiomis aplinkybėmis jūrinėms plekšnėms taikoma išimtis turėtų būti toliau taikoma tik ICES 7a–7 g kvadratuose. Atitinkamos valstybės narės turėtų pateikti įrodomąją informaciją kuo skubiau, bet ne vėliau kaip kiekvienų metų gegužės 1 d. Komisija taip pat pažymi, kad valstybės narės bendroje rekomendacijoje įsipareigojo iki 2021 m. gegužės 1 d. kartu su kita metine ataskaita pateikti suderinto veiksmų plano įgyvendinimo tvarkaraštį;
                  
               
                     (19)
                  
                  
                     į Deleguotąjį reglamentą (ES) 2019/2239 įtraukta išgyvenamumu grindžiama išimtis, taikoma jūrinių plekšnių laimikiui, ICES 7d–7g kvadratuose sužvejojamam sieniniais tinklais arba tralais su kėtoklėmis. Valstybės narės paprašė toliau taikyti šią išimtį. ŽMTEK išnagrinėjo valstybių narių ankstesniais metais pateiktą įrodomąją informaciją ir padarė išvadą (13), kad išgyvenamumo tyrimas yra patikimas ir rodo palyginti didelį išgyvenamumą. Kadangi aplinkybės nepasikeitė, tą išimtį reikėtų palikti;
                  
               
                     (20)
                  
                  
                     Deleguotuoju reglamentu (ES) 2019/2239 suteikta išgyvenamumu grindžiama išimtis, taikoma jūrinių plekšnių laimikiui, ICES 7d kvadrate sužvejojamam jūriniais užmetamaisiais tinklais. Valstybės narės paprašė toliau taikyti šią išimtį. ŽMTEK išnagrinėjo valstybių narių ankstesniais metais pateiktą įrodomąją informaciją ir padarė išvadą (14), kad išgyvenamumo tyrimo duomenys yra patikimi ir pagal juos galima patikimai spręsti apie žuvų, sužvejojamų vykdant tą žvejybą, išgyvenamumą. Kadangi aplinkybės nepasikeitė, tą išimtį reikėtų palikti;
                  
               
                     (21)
                  
                  
                     į Deleguotąjį reglamentą (ES) 2019/2239 įtraukta išgyvenamumu grindžiama išimtis, taikoma rūšių, kurių individai sužvejojami šiaurės vakarų vandenyse (ICES 5, 6 ir 7 parajoniuose) gaudyklėmis ir bučiais, laimikiui. Valstybės narės paprašė toliau taikyti šią išimtį. Valstybės narės pateikė įrodomosios mokslinės informacijos apie didelį į jūrą išmestų žuvų, sužvejotų vykdant tą žvejybą, išgyvenamumą. ŽMTEK išnagrinėjo ankstesniais metais pateiktą įrodomąją informaciją ir padarė išvadą (15), kad vykdant žvejybą bučiais ir gaudyklėmis į jūrą išmetamų individų išgyvenamumas gali būti didelis. Kadangi aplinkybės nepasikeitė, šią išimtį reikėtų palikti;
                  
               
                     (22)
                  
                  
                     į Komisijos deleguotąjį reglamentą (ES) Nr. 1393/2014 (16) įtraukta išgyvenamumu grindžiama išimtis, taikoma ICES 6 parajonyje gaubiamaisiais tinklais tam tikromis sąlygomis sužvejotam atlantinių skumbrių ir atlantinių silkių laimikiui. Valstybės narės paprašė toliau taikyti šią išimtį. ŽMTEK pastaraisiais metais peržiūrėjo įrodomąją informaciją ir padarė išvadą (17), kad išgyvenamumas priklauso nuo to, kiek laiko žuvys išbuvo susigrūdusios tinkle ir koks tinkle buvo jų tankis – abu rodikliai tokioje žvejyboje paprastai nedideli. Darant prielaidą, jog išgyvenamumo tyrimo rezultatai vertinant išgyvenamumo koeficientą verslinėje žvejyboje yra reprezentatyvūs, paleistų išgyvenusių atlantinių skumbrių dalis greičiausiai sudarytų apie 70 %. Tankis taip pat būtų mažesnis už tą tankį, kuriam esant buvo pastebėtas atlantinių silkių mirtingumo padidėjimas. Kadangi aplinkybės nepasikeitė, tą išimtį šiame reglamente reikėtų palikti;
                  
               
                     (23)
                  
                  
                     į Deleguotąjį reglamentą (ES) Nr. 1393/2014 įtraukta išgyvenamumu grindžiama išimtis, taikoma atlantinių skumbrių ir atlantinių silkių laimikiui, sužvejojamam ICES 7e ir 7f kvadratuose vykdant žvejybą žiediniais tinklais, kurios metu žvejojamos pelaginės žuvys, kurioms netaikomos kvotos. Valstybės narės paprašė toliau taikyti šią išimtį. ŽMTEK peržiūrėjo valstybių narių ankstesniais metais pateiktą įrodomąją informaciją ir padarė išvadą (18), kad išgyvenamumas greičiausiai bus panašus į išgyvenamumą žvejojant gaubiamaisiais tinklais, o patvirtinamieji įrodymai buvo panašūs į įrodymus, kuriais grindžiamos kitos į ankstesnius išmetimo į jūrą mažinimo planus įtrauktos išimtys. Kadangi aplinkybės nepasikeitė, išimtį reikėtų palikti;
                  
               
                     (24)
                  
                  
                     toliau nurodytos dideliu išgyvenamumu grindžiamos įpareigojimo iškrauti laimikį išimtys turėtų būti taikomos pietvakarių vandenyse;
                  
               
                     (25)
                  
                  
                     į Deleguotąjį reglamentą (ES) 2019/2237 įtraukta įpareigojimo iškrauti laimikį išimtis, taikoma norveginių omarų laimikiui, ICES 8 ir 9 parajoniuose sužvejojamiems demersiniais tralais, ir raudonpelekių pagelų laimikiui, ICES 9a kvadrate sužvejojamam smulkiosios žvejybos įrankiams priskiriama ūda „Voracera“. Valstybės narės paprašė toliau taikyti šią išimtį. ŽMTEK įvertino ankstesniais metais taikytą išimtį norveginiams omarams ir padarė išvadą (19), kad įrodymai yra patikimi. ŽMTEK ankstesniuose vertinimuose dėl raudonpelekių pagelų padarė išvadą (20), kad atlikus tyrimus gauti pakankamai patikimi moksliniai raudonpelekių pagelų išgyvenimo įrodymai. Kadangi aplinkybės nepasikeitė, šias dvi išimtis reikėtų palikti;
                  
               
                     (26)
                  
                  
                     Deleguotuoju reglamentu (ES) 2019/2237 suteikta išgyvenamumu grindžiama išimtis, taikoma rombinių rajožuvių laimikiui, ICES 8 ir 9 kvadratuose sužvejojamam bet kokiais žvejybos įrankiais. Valstybės narės paprašė toliau taikyti šią išimtį ir pateikė naujos įrodomosios informacijos. ŽMTEK padarė išvadą (21), kad įdėta daug pastangų duomenų trūkumams pašalinti, o keli projektai vis dar vykdomi. Tačiau duomenų rinkimą reikia gerinti. Tiesioginių valdymo interesų turinčios valstybės narės kuo skubiau, bet ne vėliau kaip 2022 m. gegužės 1 d. turėtų pateikti iš vykdomų projektų gautos papildomos mokslinės informacijos. Todėl išimtį reikėtų palikti;
                  
               
                     (27)
                  
                  
                     Deleguotuoju reglamentu (ES) 2019/2237 suteikta išimtis, taikoma rajų gegučių laimikiui, sužvejojamam sieniniais tinklais ICES 8 ir 9 parajoniuose ir demersiniais tralais ICES 8 parajonyje. Valstybės narės paprašė toliau taikyti šią išimtį ir pateikė naujos įrodomosios informacijos. ŽMTEK išnagrinėjo įrodymus ir konstatavo (22), kad įdėta daug pastangų duomenų trūkumams pašalinti ir kad vykdoma daug projektų. Tačiau duomenų rinkimą reikia gerinti. Atsižvelgiant į tai, kad praeityje rajų gegučių išgyvenamumo rodikliai buvo mažesni nei kitų rombinių rajožuvių, išimtis turėtų būti palikta galioti ICES 8 ir 9 parajoniuose sieniniais tinklais sužvejojamam rajų gegučių laimikiui iki 2022 m. gruodžio 31 d., o ICES 8 parajonyje demersiniais tralais sužvejojamam rajų gegučių laimikiui – iki 2021 m. gruodžio 31 d. Valstybės narės turėtų kuo greičiau pateikti iš vykdomų projektų gautos papildomos mokslinės informacijos;
                  
               
                     (28)
                  
                  
                     Deleguotuoju reglamentu (ES) 2019/2237 suteikta išgyvenamumu grindžiama išimtis, taikoma raudonpelekių pagelų laimikiui, ICES 9a kvadrate sužvejojamam smulkiosios žvejybos įrankiams priskiriama ūda „Voracera“, o ICES 8 ir 10 parajoniuose ir ICES 9a kvadrate – kabliukais ir ūdomis. Valstybės narės paprašė toliau taikyti šią išimtį ir pateikė naujos įrodomosios informacijos. Tačiau duomenų rinkimą reikia gerinti. ŽMTEK konstatavo (23), kad keletas 2019–2020 m. planuotų mokslinių išgyvenamumo vertinimo projektų nebuvo įgyvendinti dėl medžiagų įsigijimo apribojimų. Išimtį galima taikyti iki 2022 m. gruodžio 31 d. Tiesioginių valdymo interesų turinčios valstybės narės kuo skubiau, bet ne vėliau kaip iki 2022 m. gegužės 1 d. turėtų pateikti išimties taikymą pagrindžiančios papildomos mokslinės informacijos;
                  
               
                     (29)
                  
                  
                     į Komisijos deleguotąjį reglamentą (ES) Nr. 1394/2014 (24) įtraukta dideliu išgyvenamumu grindžiama išimtis, taikoma europinių ančiuvių, paprastųjų stauridžių ir atlantinių skumbrių laimikiui, sužvejojamam vykdant smulkiąją žvejybą gaubiamaisiais tinklais (PS), su sąlyga, kad tinklas nėra visiškai įkeliamas į laivą. Valstybės narės paprašė toliau taikyti šią išimtį ir pateikė naujos įrodomosios informacijos. ŽMTEK konstatavo (25), kad iš įrodymų matyti, jog europinių ančiuvių, paprastųjų stauridžių ir atlantinių skumbrių išgyvenamumas yra didelis, kai, išleidžiant žuvis iš tinklo, jų susigrūdimo tinkle laikas yra trumpesnis nei 5 minučių ir tai yra apskaičiuotas susigrūdimo tinkle laikas realiomis žvejybos sąlygomis. Todėl išimtį reikėtų palikti;
                  
               
                     (30)
                  
                  
                     toliau nurodytos įpareigojimo iškrauti laimikį de minimis išimtys turėtų būti taikomos šiaurės vakarų vandenyse;
                  
               
                     (31)
                  
                  
                     Deleguotajame reglamente (ES) 2019/2239 numatyta tam tikrai žvejybai taikyti nuo įpareigojimo iškrauti laimikį atleidžiančias de minimis išimtis. Valstybės narės paprašė toliau taikyti išimtį. Ankstesniais metais ŽMTEK peržiūrėjo valstybių narių pateiktą įrodomąją informaciją ir padarė išvadą (26), kad argumentai dėl neproporcingų nepageidaujamo laimikio tvarkymo išlaidų yra pagrįsti. Atsižvelgiant į tai, kad aplinkybės nepasikeitė, tikslinga toliau taikyti de minimis išimtis:
                     
                                 —
                              
                              
                                 paprastųjų merlangų laimikiui, ICES 7b–7k kvadratuose sužvejojamam laivų, kurie naudoja ne mažesnių kaip 80 mm dydžio tinklo akių demersinius tralus ir traukiamuosius tinklus (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), taip pat 80–119 mm dydžio tinklo akių (BT2) pelaginius tralus (OTM, PTM) ir sijinius tralus (BTT).
                                 Šioje įtraukoje numatyta išimtis taikoma iki 2021 m. gruodžio mėn., atsižvelgiant į bendrą pastabą, kurią ŽMTEK pateikė dėl bendros paprastųjų merlangų išsaugojimo būklės ICES 7b–k parajoniuose. Atitinkamos valstybės narės turėtų pateikti papildomos informacijos apie laimikio sudėtį ne vėliau kaip 2021 m. gegužės 1 d.,
                              
                           
                                 —
                              
                              
                                 europinių jūrų liežuvių laimikiui, ICES 7d–7g kvadratuose sužvejojamam laivų, kurie naudoja sieninius ir žiauninius tinklus,
                              
                           
                                 —
                              
                              
                                 europinių jūrų liežuvių laimikiui, ICES 7d–7h kvadratuose sužvejojamam laivų, kurie naudoja padidinto selektyvumo (su flamandiškąja sekcija) TBB žvejybos įrankį, kurio tinklo akių dydis 80–119 mm;
                              
                           
               
                     (32)
                  
                  
                     į Deleguotąjį reglamentą (ES) 2019/2239 įtraukta de minimis išimtis, taikoma juodadėmių menkių laimikiui, ICES 7b, 7c ir 7e–7k kvadratuose sužvejojamam laivų, kurie naudoja ne mažesnio kaip 80 mm dydžio tinklo akių demersinius tralus. Valstybės narės paprašė toliau taikyti šią išimtį. ŽMTEK (27) peržiūrėjo naujus valstybių narių pateiktus įrodymus ir padarė išvadą, kad juodadėmės menkės šiame rajone yra didelės rizikos žvejybą stabdanti rūšis. Tačiau ŽMTEK taip pat pažymėjo, kad atlantinių menkių ir paprastųjų merlangų ištekliai Keltų jūroje yra labai išeikvoti, ir rekomendavo sumažinti nepageidaujamą šių rūšių laimikį. Todėl išimtis gali būti taikoma demersiniams tralams, kurių tinklo akių dydis ne mažesnis kaip 100 mm, ir traukiamiesiems tinklams, išskyrus sijinius tralus ir specializuotąją norveginių omarų žvejybą; norveginius omarus žvejojantiems laivams, kurių tinklo akių dydis ne mažesnis kaip 80 mm, vykdantiems specializuotąją norveginių omarų žvejybą; sijiniams tralams, kurių tinklo akių dydis ne mažesnis kaip 80 mm ir kuriuose įtaisyta flamandiškoji sekcija. Šią išimtį reikėtų palikti galioti iki 2022 m. gruodžio 31 d.;
                  
               
                     (33)
                  
                  
                     Deleguotuoju reglamentu (ES) 2019/2239 suteikta de minimis išimtis mišriajai demersinių žuvų žvejybai, kurią vykdo laivai, ICES 7a kvadrate sijiniais tralais žvejojantys smėlines krevetes. Valstybės narės paprašė toliau taikyti šią išimtį. Ankstesniais metais ŽMTEK peržiūrėjo valstybių narių pateiktus įrodymus ir padarė išvadą (28), kad šiai žvejybai Šiaurės jūroje taikoma išimtis yra tinkamai pagrįsta dokumentais ir tikėtina, kad Šiaurės jūroje vykdoma žvejyba suteikia reprezentayvių duomenų apie Airijos jūroje vykdomą žvejybą. Kadangi aplinkybės nepasikeitė, išimtį reikėtų palikti;
                  
               
                     (34)
                  
                  
                     Deleguotuoju reglamentu (ES) 2019/2239 suteikta de minimis išimtis smulkiadyglių saulažuvių laimikiui, ICES 7b, 7c ir 7f–k kvadratuose sužvejojamam laivų, kurie naudoja demersinius tralus. Valstybės narės paprašė toliau taikyti šią išimtį. ŽMTEK peržiūrėjo valstybių narių pateiktus naujus duomenis ir padarė išvadą (29), kad yra įrodymų, jog padidėjo išlaidos, susijusios su nepageidaujamo laimikio tvarkymu ir laikymu vykdant atitinkamą žvejybą. Tačiau pirmenybė turėtų būti teikiama selektyvumo gerinimui. Išimtį reikėtų palikti galioti iki 2022 m. gruodžio 31 d. Atitinkamos valstybės narės kuo skubiau, bet ne vėliau kaip iki 2022 m. gegužės mėn. turėtų pateikti šią išimtį pagrindžiančių papildomų įrodymų;
                  
               
                     (35)
                  
                  
                     Deleguotuoju reglamentu (ES) 2019/2239 suteikta de minimis išimtis, taikoma mažiausio išteklių išsaugojimą užtikrinančio orientacinio dydžio nesiekiančių megrimų laimikiui, sužvejojamam ICES 7 parajonyje laivų, kurie naudoja 80–119 mm dydžio akių sijinius tralus ir tam tikromis sąlygomis naudoja demersinius tralus. Valstybės narės paprašė toliau taikyti šią išimtį. ŽMTEK išnagrinėjo naujus valstybių narių pateiktus duomenis ir padarė išvadą (30), kad esama požymių, jog patiriama papildomų nepageidaujamo laimikio tvarkymo išlaidų. Išimtis turėtų būti taikoma dvejus metus, laikantis papildomų specifikacijų, kad būtų galima surinkti papildomų duomenų. Atitinkamos valstybės narės turėtų kuo skubiau ir ne vėliau kaip 2021 m. gegužės mėn. pateikti šią išimtį pagrindžiančių papildomų įrodymų;
                  
               
                     (36)
                  
                  
                     Deleguotuoju reglamentu (ES) 2019/2239 suteikta de minimis išimtis europinių jūrų liežuvių laimikiui, ICES 7a, 7j ir 7k kvadratuose sužvejojamam laivų, kurie naudoja padidinto selektyvumo (su flamandiškąja sekcija) sijinius tralus, kurių tinklo akių dydis 80–119 mm. Valstybės narės paprašė toliau taikyti šią išimtį. ŽMTEK išnagrinėjo naują valstybių narių pateiktą įrodomąją informaciją ir padarė išvadą (31), kad reikia papildomų techninių specifikacijų, susijusių su šiais žvejybos įrankiais. Išimtis turėtų būti taikoma dvejus metus, tačiau tik ICES 7a kvadrate, o valstybės narės kuo skubiau, bet ne vėliau kaip iki 2022 m. gegužės 1 d. turėtų pateikti išimtį pagrindžiančių įrodymų;
                  
               
                     (37)
                  
                  
                     Deleguotuoju reglamentu (ES) 2019/2239 suteikta de minimis išimtis atlantinių argentinų laimikiui, ICES 5b kvadrate ir 6 parajonyje sužvejojamam laivų, kurie naudoja ne mažesnio kaip 100 mm dydžio tinklo akių sijinius tralus. Valstybės narės paprašė toliau taikyti šią išimtį. ŽMTEK išnagrinėjo naujus valstybių narių pateiktus įrodymus ir padarė išvadą (32), kad esama įrodymų, jog padidėjo išlaidos, susijusios su nepageidaujamo laimikio tvarkymu ir laikymu. Išimtis turėtų būti taikoma dvejus metus, o valstybės narės turėtų kuo skubiau, bet ne vėliau kaip 2022 m. gegužės 1 d. pateikti šią išimtį pagrindžiančių papildomų įrodymų;
                  
               
                     (38)
                  
                  
                     Deleguotuoju reglamentu (ES) 2019/2239 suteikta de minimis išimtis, taikoma atlantinių skumbrių ir paprastųjų stauridžių laimikiui, ICES 6 parajonyje ir ICES 7b–7k kvadratuose sužvejojamam per mišriąją demersinių žuvų žvejybą laivų, kurie naudoja demersinius tralus, traukiamuosius tinklus ir sijinius tralus. Valstybės narės paprašė toliau taikyti šią išimtį. ŽMTEK išnagrinėjo valstybių narių pateiktus įrodymus ir padarė išvadą, kad yra įrodymų, jog su nepageidaujamo laimikio tvarkymu susijusios išlaidos padidėjo, kaip nustatyta ankstesniuose vertinimuose. Atsižvelgiant į tai, kad aplinkybės nepasikeitė, išimtis turėtų būti toliau taikoma dvejus metus, o valstybės narės kuo skubiau, bet ne vėliau kaip 2022 m. gegužės 1 d., turėtų pateikti išimtį pagrindžiančių papildomų įrodymų;
                  
               
                     (39)
                  
                  
                     Deleguotuoju reglamentu (ES) 2019/2239 suteikta de minimis išimtis, taikoma mažiausio išteklių išsaugojimą užtikrinančio orientacinio dydžio nesiekiančių juodadėmių menkių laimikiui, sužvejojamam ICES 6a kvadrate laivų, vykdančių į vakarus nuo Škotijos esančių norveginių omarų išteklių žvejybą demersiniais tralais, kurių tinklo akių dydis iki 119 mm. Valstybės narės paprašė toliau taikyti šią išimtį. ŽMTEK išnagrinėjo valstybių narių pateiktus įrodymus ir konstatavo (33), kad ŽMTEK ataskaitos 19–08 išvados tebėra aktualios, o argumentai dėl neproporcingų išlaidų atrodo pagrįsti. Atsižvelgiant į dabartinį vykdant šią žvejybą sužvejojamo nepageidaujamo laimikio dydį, išimtį reikėtų palikti, tačiau ją taikyti tik laivams, kurie naudoja didelio selektyvumo žvejybos įrankius;
                  
               
                     (40)
                  
                  
                     Deleguotuoju reglamentu (ES) Nr. 1393/2014 suteiktos de minimis išimtys šių pelaginių žuvų žvejybai:
                     
                                 —
                              
                              
                                 šiaurinių žydrųjų merlangų laimikiui, kai tos rūšies žuvys ICES 5b, 6 ir 7 zonose pramoniniais tikslais žvejojamos pelaginiais traleriais ir laive perdirbamos į surimį,
                              
                           
                                 —
                              
                              
                                 ilgapelekių tunų laimikiui, kai specializuota ilgapelekių tunų žvejyba ICES 7 parajonyje vykdoma įvairiagyliais poriniais tralais,
                              
                           
                                 —
                              
                              
                                 atlantinių skumbrių, paprastųjų stauridžių, atlantinių silkių ir paprastųjų merlangų laimikiui, ICES 7d kvadrate sužvejojamam pelaginiais traleriais, kurių bendras ilgis yra iki 25 metrų, naudojant įvairiagylius tralus;
                              
                           
               
                     (41)
                  
                  
                     valstybės narės paprašė leisti ir toliau taikyti de minimis išimtį šiaurinių žydrųjų merlangų (Micromesistius poutassou) laimikiui, kai tos rūšies žuvys ICES 5b, 6 ir 7 zonose pramoniniais tikslais žvejojamos pelaginiais traleriais ir laive perdirbamos į surimį. ŽMTEK teigiamai įvertino šią išimtį ankstesniais metais (34); ji buvo suteikta atsižvelgiant į tai, kad buvo sunku padidinti selektyvumą. Kadangi žvejybos aplinkybės nepasikeitė, išimtį reikėtų palikti. Valstybės narės iki 2023 m. gegužės 1 d. turėtų pateikti su žvejybos modeliais susijusių įrodymų;
                  
               
                     (42)
                  
                  
                     valstybės narės paprašė toliau taikyti de minimis išimtį ilgapelekių tunų (Thunnus alalunga) laimikiui, sužvejojamam vykdant specializuotąją ilgapelekių tunų žvejybą įvairiagyliais poriniais tralais ICES 7 parajonyje. ŽMTEK išnagrinėjo valstybių narių pateiktus įrodymus apie neproporcingas ankstesnių metų nepageidaujamo laimikio sandėliavimo ir tvarkymo išlaidas ir padarė išvadą (35), kad prašymas yra susijęs su parduoti tinkamo laimikio sumažėjimu. Valstybės narės kaip argumentą pateikė saugojimo ir tvarkymo jūroje bei krante išlaidas. Kadangi žvejybos aplinkybės nepasikeitė, išimtį reikėtų palikti. Valstybės narės iki 2023 m. gegužės 1 d. turėtų pateikti su žvejybos modeliais susijusių įrodymų;
                  
               
                     (43)
                  
                  
                     valstybės narės paprašė toliau taikyti de minimis išimtį atlantinių skumbrių, paprastųjų stauridžių, atlantinių silkių ir paprastųjų merlangų laimikiui, ICES 7d kvadrate sužvejojamam pelaginiais traleriais, kurių bendras ilgis yra iki 25 metrų, naudojant įvairiagylius tralus. ŽMTEK išnagrinėjo valstybių narių ankstesniais metais pateiktą įrodomąją informaciją ir padarė išvadą (36), kad kokybiniai argumentai dėl neproporcingų išlaidų patvirtina šią išimtį. Kadangi žvejybos aplinkybės nepasikeitė, išimtį reikėtų palikti. Valstybės narės iki 2023 m. gegužės 1 d. turėtų pateikti su žvejybos modeliais susijusių įrodymų;
                  
               
                     (44)
                  
                  
                     toliau nurodytos įpareigojimo iškrauti laimikį de minimis išimtys turėtų būti taikomos pietvakarių vandenyse;
                  
               
                     (45)
                  
                  
                     į Deleguotąjį reglamentą (ES) 2019/2237 įtraukta de minimis išimtis:
                     
                                 —
                              
                              
                                 europinių jūrinių lydekų laimikiui, ICES 8 ir 9 parajoniuose sužvejojamam tralais ir traukiamaisiais tinklais,
                              
                           
                                 —
                              
                              
                                 europinių jūrų liežuvių laimikiui, ICES 8a ir 8b kvadratuose sužvejojamam tralais,
                              
                           
                                 —
                              
                              
                                 europinių jūrų liežuvių laimikiui, ICES 8a ir 8b kvadratuose sužvejojamam sieniniais ir žiauniniais tinklais,
                              
                           
                                 —
                              
                              
                                 paprastųjų beriksų laimikiui, ICES 10 parajonyje sužvejojamam kabliukais ir ūdomis;
                              
                           
               
                     (46)
                  
                  
                     į Deleguotąjį reglamentą (ES) 2019/2237 įtraukta de minimis išimtis, taikoma europinių jūrinių lydekų laimikiui, ICES 8 ir 9 parajoniuose sužvejojamam kabliukais ir ūdomis. Valstybės narės paprašė toliau taikyti šią išimtį. ŽMTEK peržiūrėjo 2020 m. valstybių narių pateiktus naujus įrodymus ŽMTEK padarė išvadą (37), kad papildomų išlaidų, susijusių su nepageidaujamo laimikio tvarkymu, analizė yra pritaikyta laivynams, žvejojantiems europines jūrines lydekas, ir kad iš rezultatų matyti, kad nepageidaujamo laimikio tvarkymo ir rūšiavimo laiko sąnaudos padidės. Įrodymai yra išsamūs ir pakankami išimčiai pagrįsti, todėl ji turėtų būti palikta. Išimtis taip pat turėtų būti taikoma europinių jūrinių lydekų ir europinių jūrų liežuvių laimikiui, sužvejojamam laivų, naudojančių porinius tralus ir tralus su kėtoklėmis (OTM, PTM);
                  
               
                     (47)
                  
                  
                     į Deleguotąjį reglamentą (ES) 2019/2237 įtraukta de minimis išimtis, taikoma europinių jūrų liežuvių laimikiui, ICES 8a ir 8b kvadratuose sužvejojamam sijiniais tralais ir demersiniais tralais, ir europinių jūrų liežuvių laimikiui, ICES 8a ir 8b kvadratuose sužvejojamam sieniniais tinklais ir žiauniniais tinklais. Valstybės narės paprašė toliau taikyti šias išimtis. ŽMTEK peržiūrėjo valstybių narių ankstesniais metais pateiktą įrodomąją informaciją ir padarė išvadą (38), kad bendroje rekomendacijoje pateikti argumentai – sunkiai padidinamas selektyvumas arba neproporcingos nepageidaujamo laimikio tvarkymo išlaidos – yra pagrįsti. Kadangi aplinkybės nepasikeitė, šias de minimis išimtis reikėtų palikti. Išimtis taip pat turėtų būti taikoma europinių jūrų liežuvių laimikiui, sužvejojamam laivų, naudojančių porinius tralus ir tralus su kėtoklėmis (OTM, PTM);
                  
               
                     (48)
                  
                  
                     į Deleguotąjį reglamentą (ES) 2019/2237 įtraukta de minimis išimtis, taikoma paprastųjų beriksų laimikiui, ICES 10 parajonyje sužvejojamam kabliukais ir ūdomis. Valstybės narės paprašė toliau taikyti išimtį. ŽMTEK peržiūrėjo valstybių narių ankstesniais metais pateiktą įrodomąją informaciją ir padarė išvadą (39), kad joje pateikti argumentai – sunkiai padidinamas selektyvumas arba neproporcingos nepageidaujamo laimikio tvarkymo išlaidos – yra pagrįsti. Kadangi aplinkybės nepasikeitė, tą išimtį reikėtų palikti;
                  
               
                     (49)
                  
                  
                     į Deleguotąjį reglamentą (ES) 2019/2237 įtraukta de minimis išimtis:
                     
                                 —
                              
                              
                                 paprastųjų stauridžių laimikiui, ICES 8 ir 9 parajoniuose sužvejojamam tralais ir traukiamaisiais tinklais,
                              
                           
                                 —
                              
                              
                                 paprastųjų stauridžių laimikiui, ICES 8, 9 ir 10 parajoniuose ir CECAF 34.1.1, 34.1.2 bei 34.2.0 zonose sužvejojamam žiauniniais tinklais,
                              
                           
                                 —
                              
                              
                                 atlantinių skumbrių laimikiui, ICES 8 ir 9 parajoniuose sužvejojamam tralais ir traukiamaisiais tinklais,
                              
                           
                                 —
                              
                              
                                 atlantinių skumbrių laimikiui, ICES 8 ir 9 parajoniuose ir CECAF 34.1.1, 34.1.2 bei 34.2.0 zonose sužvejojamam žiauniniais tinklais,
                              
                           
                                 —
                              
                              
                                 megrimų laimikiui, ICES 8 ir 9 parajoniuose sužvejojamam tralais ir traukiamaisiais tinklais,
                              
                           
                                 —
                              
                              
                                 megrimų laimikiui, ICES 8 ir 9 parajoniuose sužvejojamam žiauniniais tinklais,
                              
                           
                                 —
                              
                              
                                 velniažuvinių laimikiui, ICES 8 ir 9 parajoniuose sužvejojamam tralais ir traukiamaisiais tinklais,
                              
                           
                                 —
                              
                              
                                 velniažuvinių laimikiui, ICES 8 ir 9 parajoniuose sužvejojamam žiauniniais tinklais;
                              
                           
               
                     (50)
                  
                  
                     į Deleguotąjį reglamentą (ES) 2018/2033 įtraukta de minimis išimtis:
                     
                                 —
                              
                              
                                 europiniams ančiuviams, ICES 8 ir 9 parajoniuose sužvejojamiems tralais ir traukiamaisiais tinklais,
                              
                           
                                 —
                              
                              
                                 raudonpelekiams pagelams, ICES 9a kvadrate sužvejojamiems tralais ir traukiamaisiais tinklais,
                              
                           
                                 —
                              
                              
                                 paprastiesiems jūrų liežuviams, ICES 9a kvadrate sužvejojamiems tralais ir traukiamaisiais tinklais;
                              
                           
               
                     (51)
                  
                  
                     valstybės narės paprašė, kad šios išimtys būtų taikomos toliau ir kad jos būtų suteiktos ir velniažuvinių laimikiui, sužvejojajam pelaginiais tralais. Valstybių narių pateiktą išsamią ekonominę neproporcingų išlaidų, susijusių su nepageidaujamu laimikiu, analizę įvertino ŽMTEK (40). ŽMTEK padarė išvadą, kad nors tyrimas yra išsamus ir plataus masto, ŽMTEK rašytinės procedūros tvarka negalėjo visapusiškai įvertinti jo metodikos. Atsižvelgiant į valstybių narių pateiktą informaciją ir į tai, kad ŽMTEK negalėjo įvertinti tyrimo metodikos, tos išimtys turėtų būti įtrauktos į šį reglamentą. Valstybės narės kuo skubiau, bet ne vėliau kaip kiekvienų metų gegužės 1 d. turėtų pateikti šią išimtį pagrindžiančių papildomų įrodymų;
                  
               
                     (52)
                  
                  
                     į Deleguotąjį reglamentą (ES) 2019/2237 įtraukta de minimis išimtis:
                     
                                 —
                              
                              
                                 paprastųjų merlangų laimikiui, ICES 8 parajonyje sužvejojamam tralais ir traukiamaisiais tinklais,
                              
                           
                                 —
                              
                              
                                 paprastųjų merlangų laimikiui, ICES 8 parajonyje sužvejojamam žiauniniais tinklais;
                              
                           
               
                     (53)
                  
                  
                     valstybės narės paprašė, kad šios išimtys būtų toliau taikomos paprastųjų merlangų laimikiui, ICES 8 parajonyje sužvejojamam tralais ir traukiamaisiais tinklais, ir suteiktos paprastųjų merlangų laimikiui, sužvejojamam pelaginiais tralais. Valstybės narės pateikė naujų įrodymų. ŽMTEK padarė išvadą (41), kad yra požymių, rodančių, jog vykdant mišriąją demersinių išteklių žvejybą, kai paprastųjų merlangų laimikis sužvejojamas neprarandant didelių kitų parduoti tinkamų sužvejotų žuvų kiekių, sunku padidinti selektyvumą, ir kad šiuo metu atliekami nauji tyrimai. Išimtis turėtų būti suteikta dvejiems metams. Atitinkamos valstybės narės kuo skubiau ir ne vėliau kaip kiekvienų metų gegužės 1 d. turėtų pateikti atlikus šiuos tyrimus gautos papildomos mokslinės informacijos;
                  
               
                     (54)
                  
                  
                     valstybės narės paprašė toliau taikyti de minimis išimtį paprastųjų merlangų laimikiui, sužvejojamam žiauniniais tinklais ICES 8 parajonyje, ir pateikė naujų įrodymų. ŽMTEK padarė išvadą (42), kad žvejybos žiauniniais tinklais selektyvumą padidinti sunku. Tačiau reikia patikslinti pateiktą informaciją apie neproporcingas išlaidas. Išimtis turėtų būti suteikta dvejiems metams, o valstybės narės turėtų kuo skubiau, bet ne vėliau kaip kiekvienų metų gegužės 1 d. pateikti šią išimtį pagrindžiančių papildomų įrodymų;
                  
               
                     (55)
                  
                  
                     į Deleguotąjį reglamentą (ES) Nr. 1394/2014 įtrauktos de minimis išimtys:
                     
                                 —
                              
                              
                                 šiaurinių žydrųjų merlangų laimikiui, sužvejojamam vykdant pramoninę žvejybą pelaginiais tralais ICES 8 parajonyje,
                              
                           
                                 —
                              
                              
                                 ilgapelekių tunų laimikiui, ICES 8 parajonyje sužvejojamam tralais,
                              
                           
                                 —
                              
                              
                                 europinių ančiuvių, atlantinių skumbrių ir paprastųjų stauridžių laimikiui, ICES 8 parajonyje sužvejojamam pelaginiais tralais,
                              
                           
                                 —
                              
                              
                                 paprastųjų stauridžių ir skumbrių laimikiui, ICES 8 parajonyje sužvejojamam gaubiamaisiais tinklais (PS);
                              
                           
               
                     (56)
                  
                  
                     valstybės narės paprašė toliau taikyti išimtis pelaginių žuvų žvejybai. Deleguotajame reglamente (ES) Nr. 1394/2014 šios išimtys numatytos po to, kai ankstesniais metais gautas teigiamas ŽMTEK vertinimas (43), o išimtys suteiktos atsižvelgiant į sunkumus, su kuriais susidurta didinant šiaurinių žydrųjų merlangų, paprastųjų stauridžių ir atlantinių skumbrių žvejybos selektyvumą, ir į dideles nepageidaujamo laimikio tvarkymo išlaidas ilgapelekių tunų ir europinių ančiuvių atveju. Kadangi aplinkybės nepasikeitė, išimtį reikėtų palikti;
                  
               
                     (57)
                  
                  
                     remiantis naujomis bendromis rekomendacijomis, Deleguotąjį reglamentą (ES) 2019/2239 ir Deleguotąjį reglamentą (ES) 2019/2237 tikslinga panaikinti ir pakeisti nauju reglamentu;
                  
               
                     (58)
                  
                  
                     kadangi šiame reglamente nustatytos priemonės daro tiesioginį poveikį Sąjungos laivų žvejybos sezono planavimui ir atitinkamai ekonominei veiklai, šis reglamentas turėtų įsigalioti iš karto, kai tik bus paskelbtas. Jis turėtų būti taikomas nuo 2021 m. sausio 1 d.,
                  
               PRIĖMĖ ŠĮ REGLAMENTĄ:
         I SKYRIUS
         
            BENDROSIOS NUOSTATOS
         
         
            1 straipsnis
            Įpareigojimo iškrauti laimikį įgyvendinimas
            Šiaurės vakarų vandenyse (ICES 5 parajonyje (išskyrus 5a kvadratą, o iš 5b kvadrato įskaitant tik Sąjungos vandenis), 6 ir 7 parajoniuose) ir pietvakarių vandenyse (ICES 8, 9 ir 10 parajoniuose (vandenyse aplink Azorų salas) ir CECAF 34.1.1, 34.1.2 ir 34.2.0 zonose (vandenyse aplink Madeirą ir Kanarų salas) Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti laimikį 2021–2023 m. taikomas demersinių ir pelaginių išteklių žvejybai pagal šį reglamentą.
         
         
            2 straipsnis
            Terminų apibrėžtys
            
               1.   Flamandiškoji sekcija – galinis smailėjantis sijinio tralo tinklo segmentas, kurio:
               
                           —
                        
                        
                           galas prijungtas tiesiogiai prie tralo maišo,
                        
                     
                           —
                        
                        
                           viršutinis ir apatinis segmentai yra sudaryti iš ne mažesnių kaip 120 mm akių (matuojant tarp mazgų) tinklinio audinio ir
                        
                     
                           —
                        
                        
                           ilgis jį ištempus yra bent 3 m.
                        
                     
            
               2.   Sekcija „Seltra“ – selektyvumo didinimo įtaisas, kuris yra:
               
                           —
                        
                        
                           ne mažesnių kaip 270 mm rombinių akių arba ne mažesnių kaip 300 mm kvadratinių akių tinklo sekcija, įtaisyta į ketursienio tralo maišo tiesiosios dalies viršutinę sieną,
                        
                     
                           —
                        
                        
                           bent 3 m ilgio,
                        
                     
                           —
                        
                        
                           pritvirtintas ne toliau kaip keturi metrai nuo tralo maišo raiščio ir
                        
                     
                           —
                        
                        
                           tokio paties pločio kaip viršutinė tralo stačiakampio segmento siena (nuo siūlės iki siūlės).
                        
                     
            
               3.   Selektyvumo didinimo įtaisas „Netgrid“ – selektyvumo didinimo įtaisas, kuris yra į dvisienį tralą įtaisytas ketursienis segmentas su įstrižu ne mažesnių kaip 200 mm rombinių akių tinklo gabalu, kurio galas išeina į tralo viršuje esančią išėjimo angą.
            
            
               4.   CEFAS „Netgrid“ – Aplinkos, žvejybos ir akvakultūros mokslinio centro sukurtas selektyvumo didinimo įtaisas „Netgrid“, skirtas omarų žvejybai Airijos jūroje;
            
            
               5.   Tralas „Flip-flap“ – tralas su tinklinio audeklo sklende, skirta vykdant norveginių omarų žvejybą sužvejojamų menkių, juodadėmių menkių ir paprastųjų merlangų kiekiui mažinti.
            
            
               6.   Virvė „Flip-up“ – demersinio sijinio tralo modifikavimo elementas, skirtas neleisti į tralą patekti akmenims ir rieduliams, kurie gali apgadinti žvejybos įrankį ir sužaloti laimikį.
            
            
               7.   Bentoso išleidimo sekcija – didesnių akių arba kvadratinių akių tinklinio audeklo sekcija, įtaisyta į apatinę (dažniausiai sijinio) tralo sieną ir skirta bentosui ir jūros dugne esančioms šiukšlėms pašalinti, kad jos nepatektų į tralo maišą.
            
            
               8.   Keltų jūros apsaugos zona – ICES 7f, 7g ir 7j kvadrato dalies į šiaurę nuo 50° šiaurės platumos ir į rytus nuo 11° vakarų ilgumos vandenys.
            
            
               9.   Ūda „Voracera“ – vietoje suprojektuota ir pagaminta mechanizuota ūda su kabliukais, kurią naudoja smulkiosios žvejybos laivynas, žvejojantis raudonpelekius pagelus prie Pietų Ispanijos krantų ICES 9a kvadrate.
            
         
         II SKYRIUS
         
            IŠGYVENAMUMU GRINDŽIAMOS IŠIMTYS ŠIAURĖS VAKARŲ VANDENYSE
         
         
            3 straipsnis
            Išgyvenamumu grindžiamos išimties taikymas norveginiams omarams
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma:
               
                           a)
                        
                        
                           norveginių omarų (Nephrops norvegicus) laimikiui, ICES 6 ir 7 parajoniuose sužvejojamam gaudyklėmis arba bučiais (žvejybos įrankių kodai (44): FPO, FIX ir FYK);
                        
                     
                           b)
                        
                        
                           norveginių omarų (Nephrops norvegicus) laimikiui, ICES 7 parajonyje sužvejojamam ne mažesnių kaip 100 mm dydžio tinklo akių demersiniais tralais (OTT, OTB, TBS, TBN, TB, PTB, OT, PT, TX);
                        
                     
                           c)
                        
                        
                           norveginių omarų (Nephrops norvegicus) laimikiui, ICES 7 parajonyje sužvejojamam 70–99 mm dydžio tinklo akių demersiniais tralais (OTT, OTB, TBS, TBN, TB, PTB, OT, PT, TX), kartu naudojant pasirinktus didelio selektyvumo žvejybos įrankius, nustatytus 2 ir 3 dalyse;
                        
                     
                           d)
                        
                        
                           norveginių omarų (Nephrops norvegicus) laimikiui, ICES 6a kvadrate iki dvylikos jūrmylių atstumu nuo kranto sužvejojamam 80–110 mm dydžio tinklo akių tralais su kėtoklėmis (OTT, OTB, TBS, TBN, TB, PTB, OT, PT, TX).
                        
                     
            
               2.   1 dalies c punkte numatyta išimtis taikoma Keltų jūros apsaugos zonoje žvejojantiems laivams, jeigu jie naudoja selektyviosios žvejybos įrankius, turinčius vieną iš šių elementų:
               
                           a)
                        
                        
                           tinklo sekciją, kurios akys kvadratinės ir ne mažesnės kaip 300 mm;
                        
                     
                           b)
                        
                        
                           tinklo sekciją, kurios akys kvadratinės ir ne mažesnės kaip 200 mm, jei tai trumpesni kaip 12 metrų laivai;
                        
                     
                           c)
                        
                        
                           sekciją „Seltra“,
                        
                     
                           d)
                        
                        
                           rūšiuojamąjį tinklelį, kurio strypeliai vienas nuo kito nutolę ne daugiau kaip 35 mm, kaip nurodyta Europos Parlamento ir Tarybos reglamento (ES) 2019/1241 (45) VI priedo B dalyje, arba lygiavertį selektyvumo didinimo įtaisą „Netgrid“;
                        
                     
                           e)
                        
                        
                           100 mm akių tralo maišą su 100 mm kvadratinių akių tinklo sekcija;
                        
                     
                           f)
                        
                        
                           dvigubą tralo maišą; viršutinis tralo maišas sudarytas iš ne mažesnių kaip 90 mm dydžio T90 tinklo akių ir jame turi būti įtaisyta rūšiuojamoji tinklo dalis, kurios akys ne didesnės kaip 300 mm.
                        
                     
            
               3.   1 dalies c punkte numatyta išimtis taikoma ICES 7a kvadrate žvejojantiems laivams, jeigu jie naudoja selektyviosios žvejybos įrankius, turinčius vieną iš šių elementų:
               
                           a)
                        
                        
                           tinklo sekciją, kurios akys kvadratinės ir ne mažesnės kaip 300 mm;
                        
                     
                           b)
                        
                        
                           tinklo sekciją, kurios akys kvadratinės ir ne mažesnės kaip 200 mm, jei tai trumpesni kaip 12 metrų laivai;
                        
                     
                           c)
                        
                        
                           sekciją „Seltra“;
                        
                     
                           d)
                        
                        
                           rūšiuojamąjį tinklelį, kurio strypeliai vienas nuo kito nutolę ne daugiau kaip 35 mm, kaip nurodyta Reglamento (ES) 2019/1241 VI priedo B dalyje;
                        
                     
                           e)
                        
                        
                           CEFAS „Netgrid“;
                        
                     
                           f)
                        
                        
                           tralą „Flip-flap“.
                        
                     
            
               4.   Į jūrą išmetamus 1 dalyje nurodytais atvejais sužvejotus norveginius omarus reikia nedelsiant paleisti nepažeistus tame pačiame rajone, kuriame jie buvo sužvejoti.
            
         
         
            4 straipsnis
            Išgyvenamumu grindžiamos išimties taikymas europiniams jūrų liežuviams
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma ICES 7d kvadrate šešių jūrmylių atstumu nuo kranto, išskyrus nustatytas jauniklių augimo vietas, mažiausio išteklių išsaugojimą užtikrinančio orientacinio dydžio nesiekiančių europinių jūrų liežuvių (Solea solea) laimikiui, sužvejojamam tralais su kėtoklėmis (žvejybos įrankių kodai: OTT, OTB, TBS, TBN, TB, PTB, OT, PT, TX), kurių tralo maišo akių dydis yra 80–99 mm, laivų:
               
                           a)
                        
                        
                           kurių didžiausias ilgis – 10 m, o didžiausia variklio galia – 221 kW, ir
                        
                     
                           b)
                        
                        
                           kurie žvejoja ne didesnio kaip 30 metrų gylio vandenyse, o jų valksmo trukmė – ne ilgesnė kaip devyniasdešimt minučių.
                        
                     
            
               2.   Į jūrą išmetamus 1 dalyje nurodytais atvejais sužvejotus europinius jūrų liežuvius reikia paleisti nedelsiant.
            
         
         
            5 straipsnis
            Išgyvenamumu grindžiamos išimties taikymas rombinėms rajožuvėms
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma rombinių rajožuvių (Rajiformes) laimikiui, šiaurės vakarų vandenyse (ICES 6 ir 7 parajoniuose) sužvejojamam bet kokiais žvejybos įrankiais.
            
            
               2.   Tiesioginių valdymo interesų turinčios valstybės narės kasmet kuo skubiau, bet ne vėliau kaip iki gegužės 1 d. pateikia 1 dalyje nurodytos išimties taikymą pagrindžiančios papildomos mokslinės informacijos. Pateiktą mokslinę informaciją kasmet iki liepos 31 d. įvertina Žuvininkystės mokslo, technikos ir ekonomikos komitetas (ŽMTEK).
            
            
               3.   1 dalyje nurodyta išimtis taip pat taikoma rajų gegučių laimikiui. Tiesioginių valdymo interesų turinčios valstybės narės kasmet kuo skubiau ir ne vėliau kaip iki gegužės 1 d. pateikia tą išimtį pagrindžiančios papildomos mokslinės informacijos, įskaitant preliminarią informaciją apie rajų gegučių laimikį, į jūrą išmetamų rajų gegučių kiekį ir rajų gegučių gyvybingumo ar išgyvenamumo mokslinių tyrimų pažangą atitinkamos žvejybos srityje. Pateiktą mokslinę informaciją kasmet iki liepos 31 d. įvertina ŽMTEK.
            
            
               4.   Į jūrą išmetamas 1 dalyje nurodytais atvejais sužvejotas rombines rajožuves reikia paleisti nedelsiant.
            
         
         
            6 straipsnis
            Išgyvenamumu grindžiamos išimties taikymas jūrinėms plekšnėms
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma:
               
                           a)
                        
                        
                           jūrinių plekšnių (Pleuronectes platessa) laimikiui, ICES 7d–7g kvadratuose sužvejojamam sieniniais tinklais (žvejybos įrankių kodai: GTR, GTN, GEN, GN);
                        
                     
                           b)
                        
                        
                           jūrinių plekšnių (Pleuronectes platessa) laimikiui, ICES 7d–7g kvadratuose sužvejojamam tralais su kėtoklėmis (žvejybos įrankių kodai: OTT, OTB, TBS, TBN, TB, PTB, OT, PT, TX);
                        
                     
                           c)
                        
                        
                           jūrinių plekšnių (Pleuronectes platessa) laimikiui, ICES 7a–7g kvadratuose sužvejojamam laivų, kurių didžiausia variklio galia didesnė kaip 221 kW ir kurie naudoja sijinius tralus (TBB) su įtaisyta virve „Flip-up“ arba bentoso išleidimo sekcija;
                        
                     
                           d)
                        
                        
                           jūrinių plekšnių (Pleuronectes platessa) laimikiui, ICES 7a–7g kvadratuose sužvejojamam sijinius tralus (TBB) naudojančių laivų, kurių didžiausia variklio galia 221 kW arba didžiausias ilgis 24 m, kurie suprojektuoti žvejoti iki 12 jūrmylių atstumu nuo kranto ir kurių vidutinė valksmo trukmė – ne ilgesnė kaip devyniasdešimt minučių;
                        
                     
                           e)
                        
                        
                           jūrinių plekšnių (Pleuronectes platessa) laimikiui, ICES 7d kvadrate sužvejojamam jūriniais užmetamaisiais tinklais (žvejybos įrankio kodas: SDN).
                        
                     
            
               2.   Dėl c ir d punktuose nurodytų išimčių tiesioginių valdymo interesų turinčios valstybės narės kasmet kuo skubiau ir ne vėliau kaip iki gegužės 1 d. pateikia tas išimtis pagrindžiančios papildomos mokslinės informacijos, įskaitant preliminarią informaciją apie jūrinių plekšnių laimikį, į jūrą išmetamų jūrinių plekšnių kiekį ir jūrinių plekšnių gyvybingumo ar išgyvenamumo mokslinių tyrimų pažangą atitinkamos žvejybos srityje. Valstybės narės taip pat iki 2021 m. gegužės 1 d. pateikia sutarto veiksmų plano įgyvendinimo tvarkaraštį. ŽMTEK tą informaciją įvertina iki 2021 m. birželio 30 d.
            
            
               3.   Į jūrą išmetamas 1 dalyje nurodytais atvejais sužvejotas jūrines plekšnes reikia paleisti nedelsiant.
            
         
         
            7 straipsnis
            Išgyvenamumu grindžiamos išimties taikymas gaudyklėmis ir bučiais sužvejojamų žuvų laimikiui
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma ICES 5 parajonyje (išskyrus 5a kvadratą, o iš 5b kvadrato įskaitant tik Sąjungos vandenis) ir 6 bei 7 parajoniuose gaudyklėmis ir bučiais (žvejybos įrankių kodai: FPO, FIX, FYK) sužvejojamų žuvų laimikiui.
            
            
               2.   Į jūrą išmetamas 1 dalyje nurodytais atvejais sužvejotas žuvis reikia paleisti nedelsiant.
            
         
         
            8 straipsnis
            Išgyvenamumu grindžiamos išimties taikymas pelaginėms rūšims
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma atlantinių skumbrių ir atlantinių silkių laimikiui, ICES 6 parajonyje sužvejojamam gaubiamaisiais tinklais, jei tenkinamos visos šios sąlygos:
               
                           a)
                        
                        
                           laimikis paleidžiamas prieš gaubiamąjį tinklą užveriant iki tam tikros procentinės ribos (nurodytos 2 ir 3 dalyse toliau) (vadinamojo iškėlimo momento);
                        
                     
                           b)
                        
                        
                           prie gaubiamųjų tinklų yra pritvirtinti matomi plūdurai, akivaizdžiai žymintys iškėlimo momento ribą;
                        
                     
                           c)
                        
                        
                           laive ir gaubiamuosiuose tinkluose yra įrengta elektroninė registravimo ir dokumentavimo sistema, kurioje fiksuojama kada, kur ir kiek gaubiamasis tinklas buvo naudojamas visose žvejybos operacijose.
                        
                     
            
               2.   Atlantinių skumbrių žvejyboje iškėlimo momentas yra gaubiamojo tinklo užvėrimas 80 %, o atlantinių silkių žvejyboje – 90 %.
            
            
               3.   Jeigu tinklo apsuptame žuvų tunte yra abiejų rūšių žuvų, iškėlimo momentas yra gaubiamojo tinklo užvėrimas 80 %.
            
            
               4.   Peržengus iškėlimo momento ribą sužvejotas atlantines skumbres ir atlantines silkes paleisti draudžiama.
            
            
               5.   Siekiant įvertinti laimikio sudėtį pagal žuvų rūšis ir dydį, taip pat žuvų kiekį, prieš paleidžiant žuvis iš apsupto žuvų tunto imami ėminiai.
            
            
               6.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma atlantinių skumbrių ir atlantinių silkių laimikiui, ICES 7e ir 7f kvadratuose sužvejojamam vykdant žvejybą žiediniais tinklais, kurios metu žvejojamos pelaginės žuvys, kurioms netaikomos kvotos, jei mutatis mutandis įvykdyti šio straipsnio 1–5 dalyse ir šio reglamento 15 straipsnyje nustatyti reikalavimai.
            
         
         III SKYRIUS
         
            IŠGYVENAMUMU GRINDŽIAMOS IŠIMTYS PIETVAKARIŲ VANDENYSE
         
         
            9 straipsnis
            Išgyvenamumu grindžiamos išimties taikymas norveginiams omarams
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma norveginių omarų (Nephrops norvegicus) laimikiui, ICES 8 ir 9 parajoniuose sužvejojamam demersiniais tralais (žvejybos įrankių kodai: OTB, OTT, PTB, TBN, TBS, TB, TBB, OT, PT ir TX).
            
            
               2.   Į jūrą išmetamus 1 dalyje nurodytais atvejais sužvejotus norveginius omarus reikia paleisti nedelsiant tame pačiame rajone, kuriame jie buvo sužvejoti.
            
         
         
            10 straipsnis
            Išgyvenamumu grindžiamos išimties taikymas rombinėms rajožuvėms
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma rombinių rajožuvių (Rajiformes) laimikiui, ICES 8 ir 9 parajoniuose sužvejojamam bet kokiais žvejybos įrankiais.
            
            
               2.   Į jūrą išmetamas 1 dalyje nurodytais atvejais sužvejotas rombines rajožuves reikia paleisti nedelsiant.
            
            
               3.   Tiesioginių valdymo interesų turinčios valstybės narės kuo skubiau, bet ne vėliau kaip iki 2022 m. gegužės 1 d. pateikia 1 dalyje nurodytos išimties taikymą pagrindžiančios papildomos mokslinės informacijos. ŽMTEK tą mokslinę informaciją įvertina iki 2022 m. liepos 31 d.
            
            
               4.   1 dalyje nurodyta išimtis rajų gegučių laimikiui:
               
                           a)
                        
                        
                           sužvejojamam sieniniais tinklais ICES 8 ir 9 parajoniuose, taikoma iki 2022 m. gruodžio 31 d. Tiesioginių valdymo interesų turinčios valstybės narės kuo skubiau, bet ne vėliau kaip iki 2022 m. gegužės 1 d. pateikia papildomos mokslinės informacijos, pagrindžiančios šios išimties taikymą sieniniais tinklais sužvejojamam rajų gegučių laimikiui. ŽMTEK tą mokslinę informaciją įvertina iki 2022 m. liepos 31 d.;
                        
                     
                           b)
                        
                        
                           sužvejojamam demersiniais tralais ICES 8 parajonyje, taikoma iki 2021 m. gruodžio 31 d. Tiesioginių valdymo interesų turinčios valstybės narės kuo skubiau, bet ne vėliau kaip iki 2021 m. gegužės 1 d. pateikia papildomos mokslinės informacijos, pagrindžiančios šios išimties taikymą demersiniais tralais sužvejotam rajų gegučių laimikiui. ŽMTEK tą mokslinę informaciją įvertina iki 2021 m. liepos 31 d.
                        
                     
         
         
            11 straipsnis
            Išgyvenamumu grindžiamos išimties taikymas raudonpelekiams pagelams
            
               1.   Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis raudonpelekių pagelų (Pagellus bogaraveo) laimikiui, ICES 9a kvadrate sužvejojamam smulkiosios žvejybos įrankiams priskiriama ūda „Voracera“, ir raudonpelekių pagelų (Pagellus bogaraveo) laimikiui, ICES 8 ir 10 parajoniuose ir ICES 9a kvadrate sužvejojamam kabliukais ir ūdomis (žvejybos įrankių kodai: LHP, LHM, LLS, LLD), taikoma iki 2022 m. gruodžio 31 d.
            
            
               2.   Tiesioginių valdymo interesų turinčios valstybės narės kuo skubiau, bet ne vėliau kaip iki 2022 m. gegužės 1 d. pateikia papildomos mokslinės informacijos, pagrindžiančios 1 dalyje nurodytos išimties taikymą raudonpelekių pagelų laimikiui, ICES 8 parajonyje ir ICES 9a kvadrate sužvejojamam kabliukais ir ūdomis. ŽMTEK pateiktą mokslinę informaciją įvertina iki 2022 m. liepos 31 d.
            
            
               3.   Į jūrą išmetamus 1 dalyje nurodytais atvejais sužvejotus raudonpelekius pagelus reikia paleisti nedelsiant.
            
         
         
            12 straipsnis
            Išgyvenamumu grindžiamos išimties taikymas europiniams ančiuviams, paprastosioms stauridėms ir atlantinėms skumbrėms
            Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma europinių ančiuvių (Engraulis encrasicolus), paprastųjų stauridžių (Trachurus spp) ir atlantinių skumbrių (Scomber scombrus) laimikiui, sužvejojamam gaubiamaisiais tinklais (PS), su sąlyga, kad tinklas nėra visiškai įkeliamas į laivą.
         
         IV SKYRIUS
         
            
               DE MINIMIS IŠIMTYS ŠIAURĖS VAKARŲ VANDENYSE
         
         
            13 straipsnis
            
               De minimis
               išimtys šiaurės vakarų vandenyse
            
            
               1.   Nukrypstant nuo Reglamento (ES) Nr. 1380/2013 15 straipsnio 1 dalies, pagal to reglamento 15 straipsnio 5 dalies c punktą šiaurės vakarų vandenyse į jūrą išmesti leidžiama šiuos kiekius, laikantis 2–7 dalių:
               
                           a)
                        
                        
                           paprastųjų merlangų (Merlangius merlangus) – ne daugiau kaip 5 % bendro metinio šios rūšies žuvų laimikio, ICES 7b–7k kvadratuose sužvejojamo laivų, kurie naudoja ne mažesnio kaip 80 mm dydžio akių demersinius tralus ir traukiamuosius tinklus (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), taip pat pelaginius tralus (OTM, PTM) ir sijinius tralus (BT2), kurių akių dydis 80–119 mm;
                        
                     
                           b)
                        
                        
                           europinių jūrų liežuvių (Solea solea) – ne daugiau kaip 3 % bendro metinio šios rūšies žuvų laimikio, ICES 7d–7g kvadratuose sužvejojamo laivų, kurie europiniams jūrų liežuviams žvejoti naudoja sieninius ir žiauninius tinklus (GN, GNS, GND, GNC, GTN, GTR, GEN, GNF);
                        
                     
                           c)
                        
                        
                           europinių jūrų liežuvių (Solea solea) – ne daugiau kaip 3 % bendro metinio šios rūšies žuvų laimikio, ICES 7d–7h kvadratuose sužvejojamo laivų, kurie europiniams jūrų liežuviams žvejoti naudoja 80–119 mm dydžio tinklo akių TBB įrankį, į kurį įtaisyta flamandiškoji sekcija;
                        
                     
                           d)
                        
                        
                           juodadėmių menkių (Melanogrammus aeglefinus) – ne daugiau kaip 5 % bendro metinio šios rūšies žuvų laimikio, sužvejojamo:
                           
                                       i)
                                    
                                    
                                       laivų, kurie vykdo žvejybą ne mažesnio kaip 100 mm dydžio akių visais demersiniais tralais bei traukiamaisiais tinklais (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) 7b, 7c ir 7e–7k kvadratuose ir kurių laimikio ne daugiau kaip 30 % sudaro norveginiai omarai (netaikoma sijiniams tralams);
                                    
                                 
                                       ii)
                                    
                                    
                                       laivų, kurie vykdo žvejybą bent 80 mm dydžio akių tinklais 7b, 7c ir 7e–7k kvadratuose ir kurių laimikio daugiau kaip 30 % sudaro norveginiai omarai;
                                    
                                 
                                       iii)
                                    
                                    
                                       laivų, kurie vykdo žvejybą bent 80 mm dydžio akių sijiniais tralais 7b, 7c ir 7e–7k kvadratuose, kartu naudodami flamandiškąją sekciją;
                                    
                                 
                     
                           e)
                        
                        
                           per mišriąją demersinių žuvų žvejybą, ICES 7a kvadrate vykdomą laivų, sijiniais tralais (TBB), kurių tinklo akių dydis yra 31 mm arba didesnis, žvejojančių smėlines krevetes:
                           mažiausio išteklių išsaugojimą užtikrinančio dydžio nesiekiančių žuvų suminį kiekį, kuris neviršija 0,85 % bendro metinio jūrinių plekšnių laimikio ir 0,15 % bendro metinio paprastųjų merlangų laimikio, sužvejojamo vykdant mišriąją demersinių žuvų žvejybą;
                        
                     
                           f)
                        
                        
                           smulkiadyglių saulažuvių (Caproidae) – ne daugiau kaip 0,5 % bendro metinio šių rūšių žuvų laimikio, ICES 7b, 7c ir 7f–7k kvadratuose sužvejojamo laivų, kurie naudoja demersinius tralus (OTT, OTB, TBS, TBN, TB, PTB, OT, PT, TX);
                        
                     
                           g)
                        
                        
                           mažiausio išteklių išsaugojimą užtikrinančio dydžio nesiekiančių megrimų (Lepidorhombus spp.) – ne daugiau kaip 4 % bendro metinio šios rūšies žuvų laimikio, ICES 7 parajonyje sužvejojamo laivų, kurie naudoja 80–119 mm dydžio tinklo akių (BT2) sijinius tralus (TBB); ir naudoja demersinius tralus (OTT, OTB, TBS, TBN, TB, PTB, OT, PT, TX) šiomis sąlygomis:
                           
                                       i)
                                    
                                    
                                       ICES 7f, 7g kvadratuose, 7h kvadrato dalyje į šiaurę nuo 49° 30′ šiaurės platumos ir 7j kvadrato dalyje į šiaurę nuo 49° 30′ šiaurės platumos ir į rytus nuo 11° vakarų ilgumos – TR2 žvejybos įrankius naudojantiems laivams, kurių laimikio daugiau kaip 55 % sudaro paprastieji merlangai arba kurių laimikio daugiau kaip 55 % bendrai sudaro velniažuvinės, europinės jūrinės lydekos arba megrimai;
                                    
                                 
                                       ii)
                                    
                                    
                                       ICES 7 parajonyje, už minėtos zonos ribų – TR2 žvejybos įrankius naudojantiems laivams;
                                    
                                 
                     
                           h)
                        
                        
                           europinių jūrų liežuvių (Solea solea) – ne daugiau kaip 3 % bendro metinio šios rūšies žuvų laimikio, ICES 7a kvadrate sužvejojamo laivų, kurie naudoja padidinto selektyvumo (su flamandiškąja sekcija) 80–119 mm dydžio tinklo akių (BT2) sijinius tralus;
                        
                     
                           i)
                        
                        
                           atlantinių argentinų (Argentina silus), kurios ICES 5b kvadrate (ES vandenyse) ir 6 parajonyje sužvejojamos laivų, naudojančių ne mažesnio kaip 100 mm tinklo akių dydžio (TR1) demersinius tralus (OTT, OTB, TBS, TBN, TB, PTB, OT, PT, TX), – ne daugiau kaip 0,6 % bendro metinio šios rūšies žuvų laimikio, sužvejojamo naudojant bet kokius žvejybos įrankius tuose rajonuose;
                        
                     
                           j)
                        
                        
                           paprastųjų stauridžių (Trachurus spp.) – ne daugiau kaip 3 % bendros metinės šių rūšių žuvų priegaudos, ICES 6 parajonyje ir ICES 7b–7k kvadratuose sužvejojamos per mišriąją demersinių žuvų žvejybą laivų, kurie naudoja demersinius tralus, traukiamuosius tinklus ir sijinius tralus (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX);
                        
                     
                           k)
                        
                        
                           atlantinių skumbrių (Scomber scombrus.) – ne daugiau kaip 3 % bendros metinės šių rūšių žuvų priegaudos, ICES 6 parajonyje ir ICES 7b–7k kvadratuose sužvejojamos per mišriąją demersinių žuvų žvejybą laivų, kurie naudoja demersinius tralus, traukiamuosius tinklus ir sijinius tralus (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX);
                        
                     
                           l)
                        
                        
                           mažiausio išteklių išsaugojimą užtikrinančio orientacinio dydžio nesiekiančių juodadėmių menkių (Melanogrammus aeglefinus) – ne daugiau kaip 3 % šios rūšies žuvų bendro metinio laimikio, sužvejojamo ICES 6a kvadrate laivų, vykdančių į vakarus nuo Škotijos esančių norveginių omarų (Nephrops Norvegicus) išteklių žvejybą demesiniais tralais (OTB, OTT, OT, TBN, TB), kurių tinklo akių dydis iki 119 mm, su sąlyga, kad laivai naudoja pasirinktus didelio selektyvumo žvejybos įrankius, nustatytus šio reglamento 3 straipsnio 3 dalyje;
                        
                     
                           m)
                        
                        
                           šiaurinių žydrųjų merlangų (Micromesistius poutassou) – ne daugiau kaip 5 % bendro metinio laimikio, kai tos rūšies žuvys ICES 5b, 6 ir 7 parajoniuose pramoniniais tikslais žvejojamos pelaginiais traleriais ir laive perdirbamos į surimį;
                        
                     
                           n)
                        
                        
                           ilgapelekių tunų (Thunnus alalunga) vykdant specializuotąją ilgapelekių tunų žvejybą – ne daugiau kaip 5 % bendro metinio laimikio, ICES 7 parajonyje sužvejojamo įvairiagyliais poriniais tralais (PTM);
                        
                     
                           o)
                        
                        
                           atlantinių skumbrių (Scomber scombrus), paprastųjų stauridžių (Trachurus spp.), atlantinių silkių (Clupea harengus) ir paprastųjų merlangų (Merlangius merlangus) – ne daugiau kaip 1 % bendro metinio laimikio, ICES 7d kvadrate sužvejojamo pelaginių žuvų žvejybą vykdančių ne didesnio kaip 25 m bendro ilgio laivų, naudojančių įvairiagylius tralus (OTM ir PTM) ir žvejojančių atlantines skumbres, paprastąsias staurides ir atlantines silkes.
                        
                     
            
               2.   1 dalies a punkte nurodyta de minimis išimtis taikoma iki 2021 m. gruodžio 31 d. Tiesioginių valdymo interesų turinčios valstybės narės kuo skubiau, bet ne vėliau kaip iki 2021 m. gegužės 1 d. pateikia šios išimties taikymą pagrindžiančios papildomos mokslinės informacijos. ŽMTEK pateiktą mokslinę informaciją įvertina iki 2021 m. liepos 31 d.
            
            
               3.   1 dalies g punkte nurodyta de minimis išimtis taikoma iki 2022 m. gruodžio 31 d. Tiesioginių valdymo interesų turinčios valstybės narės kuo skubiau ir ne vėliau kaip iki 2022 m. gegužės 1 d. pateikia papildomos informacijos apie mažiausio išteklių išsaugojimą užtikrinančio dydžio nesiekiančių megrimų saugojimo laivuose išlaidas ir duomenis apie laivyną. ŽMTEK pateiktą mokslinę informaciją įvertina iki 2022 m. liepos 31 d.
            
            
               4.   1 dalies h punkte nurodyta de minimis išimtis taikoma iki 2022 m. gruodžio 31 d. Su de minimis išimtimi susijusių tiesioginių valdymo interesų turinčios valstybės narės kuo skubiau ir ne vėliau kaip iki 2022 m. gegužės 1 d. pateikia papildomos informacijos apie selektyvumą ir šios de minimis išimties taikymą. ŽMTEK pateiktą mokslinę informaciją įvertina iki 2022 m. liepos 31 d.
            
            
               5.   Tiesioginių valdymo interesų turinčios valstybės narės kuo skubiau ir ne vėliau kaip iki 2022 m. gegužės 1 d. pateikia papildomos mokslinės informacijos apie selektyvumą ir neproporcingas išlaidas, pagrindžiančios 1 dalies f ir i–k punktuose numatytų išimčių taikymą. ŽMTEK pateiktą mokslinę informaciją įvertina iki 2022 m. liepos 31 d.
            
            
               6.   Tiesioginių valdymo interesų turinčios valstybės narės kuo skubiau ir ne vėliau kaip iki 2023 m. gegužės 1 d. pateikia papildomos informacijos apie žvejybos modelius, pagrindžiančios 1 dalies m, n ir o punktuose numatytų išimčių taikymą. ŽMTEK pateiktą mokslinę informaciją įvertina iki 2023 m. liepos 31 d.
            
            
               7.   1 dalies d, f ir i–l punktuose nustatytos de minimis išimtys taikomos iki 2022 m. gruodžio 31 d.
            
         
         V SKYRIUS
         
            DE MINIMIS IŠIMTYS PIETVAKARIŲ VANDENYSE
         
         
            14 straipsnis
            De minimis išimtys pietvakarių vandenyse
            
               1.   Nukrypstant nuo Reglamento (ES) Nr. 1380/2013 15 straipsnio 1 dalies, pagal to reglamento 15 straipsnio 5 dalies c punktą pietvakarių vandenyse į jūrą išmesti leidžiama šiuos kiekius:
               
                           a)
                        
                        
                           europinių jūrinių lydekų (Merluccius merluccius) – ne daugiau kaip 5 % bendro metinio šios rūšies žuvų laimikio, ICES 8 ir 9 parajoniuose sužvejojamo laivų, kurie naudoja tralus ir traukiamuosius tinklus (žvejybos įrankių kodai: OTM, PTM, OTT, OTB, PTB, OT, PT, TBN, TBS, TX, SSC, SPR, TB, SDN, SX, SV);
                        
                     
                           b)
                        
                        
                           europinių jūrų liežuvių (Solea solea) – ne daugiau kaip 5 % bendro metinio šios rūšies žuvų laimikio, ICES 8a ir 8b kvadratuose sužvejojamo laivų, kurie naudoja pelaginius, sijinius ir demersinius tralus (žvejybos įrankių kodai: OTM, PTM, OTB, OTT, PTB, TBN, TBS, TBB, OT, PT ir TX);
                        
                     
                           c)
                        
                        
                           europinių jūrų liežuvių (Solea solea) – ne daugiau kaip 3 % bendro metinio šios rūšies žuvų laimikio, ICES 8a ir 8b kvadratuose sužvejojamo laivų, kurie naudoja sieninius ir žiauninius tinklus (žvejybos įrankių kodai: GNS, GN, GND, GNC, GTN, GTR ir GEN);
                        
                     
                           d)
                        
                        
                           paprastųjų beriksų (Beryx spp.) – ne daugiau kaip 5 % bendro metinio šių rūšių žuvų laimikio, ICES 10 parajonyje sužvejojamo laivų, kurie naudoja kabliukus ir ūdas (žvejybos įrankių kodai: LHP, LHM, LLS, LLD);
                        
                     
                           e)
                        
                        
                           paprastųjų stauridžių (Trachurus spp.) – ne daugiau kaip 5 % bendro metinio paprastųjų stauridžių laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           f)
                        
                        
                           paprastųjų stauridžių (Trachurus spp.) – ne daugiau kaip 3 % bendro metinio paprastųjų stauridžių laimikio, ICES 8, 9 ir 10 parajoniuose ir CECAF 34.1.1, 34.1.2 bei 34.2.0 zonose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           g)
                        
                        
                           atlantinių skumbrių (Scomber scombrus) – ne daugiau kaip 5 % bendro metinio šios rūšies žuvų laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           h)
                        
                        
                           atlantinių skumbrių (Scomber scombrus) – ne daugiau kaip 3 % bendro metinio šios rūšies žuvų laimikio, ICES 8 ir 9 parajoniuose ir CECAF 34.1.1, 34.1.2 bei 34.2.0 zonose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           i)
                        
                        
                           megrimų (Lepidorhombus spp.) – ne daugiau kaip 5 % bendro metinio megrimų laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           j)
                        
                        
                           megrimų (Lepidorhombus spp.) – ne daugiau kaip 4 % bendro metinio megrimų laimikio, ICES 8 ir 9 parajoniuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           k)
                        
                        
                           velniažuvinių (Lophiidae) – ne daugiau kaip 5 % bendro metinio velniažuvinių laimikio, ICES 8 ir 9 parajoniuose sužvejojamo laivų, kurie naudoja pelaginius tralus, sijinius tralus, demersinius tralus ir traukiamuosius tinklus (žvejybos įrankių kodai: OTM, PTM, OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           l)
                        
                        
                           velniažuvinių (Lophiidae) – ne daugiau kaip 4 % bendro metinio velniažuvinių laimikio, ICES 8 ir 9 parajoniuose sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           m)
                        
                        
                           paprastųjų merlangų (Merlangius merlangus) – ne daugiau kaip 5 % bendro metinio šios rūšies žuvų laimikio, ICES 8 parajonyje sužvejojamo laivų, kurie naudoja pelaginius tralus, sijinius tralus, demersinius tralus ir traukiamuosius tinklus (žvejybos įrankių kodai: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV);
                        
                     
                           n)
                        
                        
                           paprastųjų merlangų (Merlangius merlangus) – ne daugiau kaip 4 % bendro metinio šios rūšies žuvų laimikio, ICES 8 parajonyje sužvejojamo laivų, kurie naudoja žiauninius tinklus (žvejybos įrankių kodai: GNS, GND, GNC, GTR, GTN);
                        
                     
                           o)
                        
                        
                           europinių ančiuvių (Engraulis encrasicolus) – ne daugiau kaip 5 % bendro metinio šios rūšies laimikio, ICES 8 ir 9 parajoniuose sužvejojamo laivų, kurie naudoja sijinius tralus, demersinius tralus ir traukiamuosius tinklus (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV);
                        
                     
                           p)
                        
                        
                           raudonpelekių pagelų (Pagellus bogaraveo) – ne daugiau kaip 5 % bendro metinio šios rūšies laimikio, ICES 9a kvadrate esančioje Kadiso įlankoje sužvejojamo laivų, kurie naudoja sijinius tralus, demersinius tralus ir traukiamuosius tinklus (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV);
                        
                     
                           q)
                        
                        
                           paprastųjų jūrų liežuvių (Solea spp) – ne daugiau kaip 1 % bendro metinio šios rūšies laimikio, ICES 9a kvadrate esančioje Kadiso įlankoje sužvejojamo laivų, kurie naudoja sijinius tralus, demersinius tralus ir traukiamuosius tinklus (žvejybos įrankių kodai: OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV);
                        
                     
                           r)
                        
                        
                           šiaurinių žydrųjų merlangų (Micromesistius poutassou) – ne daugiau kaip 5 % bendro metinio laimikio, kai tos rūšies žuvys ICES 8 parajonyje pramoniniais tikslais žvejojamos pelaginiais traleriais, naudojant įvairiagylius tralus (OTM) ir įvairiagylius porinius tralus (PTM), ir laive perdirbamos į surimį;
                        
                     
                           s)
                        
                        
                           ilgapelekių tunų (Thunnus alalunga) – ne daugiau kaip 5 % bendro metinio laimikio, ICES 8 parajonyje sužvejojamo vykdant specializuotąją ilgapelekių tunų žvejybą įvairiagyliais poriniais tralais (PTM) ir įvairiagyliais tralais (OTM);
                        
                     
                           t)
                        
                        
                           europinių ančiuvių (Engraulis encrasicolus), atlantinių skumbrių (Scomber scombrus) ir paprastųjų stauridžių (Trachurus spp.) – ne daugiau kaip 4 % bendro metinio laimikio, ICES 8 parajonyje sužvejojamo vykdant žvejybą pelaginiais tralais, kurios metu žvejojami europiniai ančiuviai, atlantinės skumbrės ir paprastosios stauridės;
                        
                     
                           u)
                        
                        
                           paprastųjų stauridžių (Trachurus spp.) ir atlantinių skumbrių (Scomber scombrus) – ne daugiau kaip 4 % bendro metinio laimikio, o europinių ančiuvių (Engraulis encrasicolus) – ne daugiau kaip 1 % bendro metinio laimikio, ICES 8, 9 ir 10 parajoniuose ir CECAF 34.1.1, 34.1.2 ir 34.2.0 kvadratuose sužvejojamo gaubiamaisiais tinklais (PS).
                        
                     
            
               2.   Tiesioginių valdymo interesų turinčios valstybės narės kuo skubiau ir ne vėliau kaip iki kiekvienų metų gegužės 1 d. pateikia papildomos mokslinės informacijos, pagrindžiančios 1 dalies e–q punktuose nurodytų išimčių taikymą.
            
            
               3.   1 dalies m ir n punktuose nustatytos de minimis išimtys taikomos iki 2022 m. gruodžio 31 d.
            
         
         VI SKYRIUS
         
            LAIMIKIO DOKUMENTAVIMAS
         
         
            15 straipsnis
            Pelaginiais tralais žvejojančių laivų laimikio dokumentavimas
            Žuvų kiekiai, paleisti pagal 8 straipsnyje numatytą išimtį, ir ėminių, reikalaujamų pagal 8 straipsnio 5 dalį, rezultatai registruojami laivo žurnale.
         
         VII SKYRIUS
         
            BAIGIAMOSIOS NUOSTATOS
         
         
            16 straipsnis
            Panaikinimas
            Deleguotieji reglamentai (ES) 2019/2239 ir (ES) 2019/2237 panaikinami.
         
         
            17 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d. iki 2023 m. gruodžio 31 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 83, 2019 3 25, p. 1.
         
            (2)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
         
            (3)  Jungtinė Karalystė nebėra valstybė narė nuo 2020 m. vasario 1 d.
         
            (4)  2019 m. spalio 1 d. Komisijos deleguotasis reglamentas (ES) 2019/2239, kuriuo nustatomos išsamios įpareigojimo iškrauti laimikį, sužvejotą vykdant tam tikrą demersinių žuvų žvejybą šiaurės vakarų vandenyse, įgyvendinimo 2020–2021 m. nuostatos (OL L 336, 2019 12 30, p. 47).
         
            (5)  2019 m. spalio 1 d. Komisijos deleguotasis reglamentas (ES) 2019/2237, kuriuo nustatomos išsamios įpareigojimo iškrauti laimikį, sužvejotą vykdant tam tikrą demersinių išteklių žvejybą pietvakarių vandenyse, įgyvendinimo 2020–2021 m. nuostatos (OL L 336, 2019 12 30, p. 26).
         
            (6)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (11)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (12)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (15)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (16)  2014 m. spalio 20 d. Komisijos deleguotasis reglamentas (ES) Nr. 1393/2014, kuriuo nustatomas tam tikros pelaginių žuvų žvejybos Šiaurės vakarų vandenyse žuvų išmetimo į jūrą mažinimo planas (OL L 370, 2014 12 30, p. 25).
         
            (17)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (18)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22
         
            (19)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (20)  https://stecf.jrc.ec.europa.eu/documents/43805/2124128/STECF+18-06+-+Evaluation+of+LO+joint+recommendations.pdf
         
            (21)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (22)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (23)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (24)  2014 m. spalio 20 d. Komisijos deleguotasis reglamentas (ES) Nr. 1394/2014, kuriuo nustatomas tam tikros pelaginių žuvų žvejybos Pietvakarių vandenyse žuvų išmetimo į jūrą mažinimo planas (OL L 370, 2014 12 30, p. 31).
         
            (25)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (26)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (27)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (28)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (29)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (30)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (31)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (32)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (33)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (34)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (35)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (36)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (37)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (38)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (39)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (40)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (41)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (42)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (43)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (44)  Šiame reglamente naudojami žvejybos įrankių kodai yra nustatyti Komisijos įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės, XI priede. Lentelėje naudojami laivų, kurių bendrasis ilgis mažesnis nei 10 metrų, žvejybos įrankių kodai yra nustatyti FAO žvejybos įrankių klasifikavimo sistemoje.
         
            (45)  2019 m. birželio 20 d. Europos Parlamento ir Tarybos reglamentas (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (OL L 198, 2019 7 25, p. 105).